തീയറ്റര് തുറക്കാനൊന്നും കാത്തു നില്ക്കുന്നില്ല: പൃഥ്വിരാജിന്റെ ഭ്രമം ഒക്ടോബര് ഏഴിന് ആമസോണില് റിലീസ് ചെയ്യും കൊച്ചി: പൃഥ്വിരാജും ഉണ്ണിമുകുന്ദനും പ്രധാനവേഷത്തില് എത്തുന്ന ഭ്രമം എന്ന ചിത്രം ആമസോണ് പ്രൈമില് റിലീസ് ചെയ്യും. എ.പി ഇന്റര്നാഷണല്, വയാകോം18 സ്റ്റുഡിയോസ് എന്നിവ സംയുക്തമായി നിര്മ്മിച്ച് രവി കെ ചന്ദ്രന് സംവിധാനം ചെയ്യുന്ന ചിത്രം ഒക്ടോബര് 7നാണ് റിലീസ്. സസ്പെന്സും ഡാര്ക്ക് ഹ്യൂമറും ഉള്പ്പെടുത്തിയാണ് ചിത്രം ഒരുങ്ങിയിരിക്കുന്നത്. പൃഥ്വിരാജ് സുകുമാരന് നായക വേഷത്തില് എത്തുന്ന ചിത്രത്തി ഉണ്ണി മുകുന്ദന്, രാഷി ഖന്ന, സുധീര് കരമന, മംമ്ത മോഹന്ദാസ് എന്നിവരാണ് പ്രധാനകഥാപാത്രങ്ങളെ അവതരിപ്പിക്കുന്നത്. രവി കെ ചന്ദ്രന് തന്നെയാണ് ഛായാഗ്രഹണം. ജേക്സ് ബിജോയിയാണ് സംഗീതം ഒരുക്കിയിരിക്കുന്നത്. കോള്ഡ് കേസ്, കുരുതി എന്നീ ചിത്രങ്ങള്ക്ക് ശേഷം വീണ്ടും പൃഥ്വിരാജുമായി സഹകരിക്കാന് കഴിഞ്ഞതില് സന്തോഷമുണ്ടെന്ന് ആമസോണ് പ്രൈം വീഡിയോയുടെ കണ്ടെന്റ് ഡയറക്ടര് വിജയ് സുബ്രമണ്യം പറഞ്ഞു. ഹിന്ദി ചിത്രമായ അന്ധാതുന്റെ ഔദ്യോഗിക റീമേക്ക് ആണ് ഭ്രമം. തിരക്കഥ,സംഭാഷണം ശരത് ബാലന് ആണ്. ലൈന് പ്രൊഡ്യുസര്ബാദുഷ എന്.എം, എഡിറ്റിങ് ശ്രീകര് പ്രസാദ്, സംഗീതസംവിധാനം ജേക്സ് ബിജോയ്, കലദിലീപ് നാഥ്,കോസ്റ്റ്യൂം ഡിസൈനര്അക്ഷയ പ്രേമനാഥ്,അസ്സോസിയേറ്റ് ഡയറക്ടര് ജിത്തു അഷ്റഫ്, സൂപ്പരൈ്വസിങ് പ്രൊഡ്യൂസര് അശ്വതി നടുത്തൊടി, പ്രൊഡക്ഷന് കണ്ട്രോളര്ജിനു പി കെ, സ്റ്റീല്സ്ബിജിത് ധര്മ്മടം, മേക്കപ്പ്റോണക്സ് സേവ്യര്, എക്സിക്യൂട്ടീവ് പ്രൊഡ്യൂസര്ഓപ്പണ് ബുക്ക് പ്രൊഡക്ഷന്, ടൈറ്റില് ഡിസൈന് ആനന്ദ് രാജേന്ദ്രന്, പ്രൊഡക്ഷന് എക്സിക്യൂട്ടീവ്ഷൈന്,പ്രൊഡക്ഷന് മാനേജര്പ്രിന്സ്,വാട്ട്സണ്, വാര്ത്ത പ്രചരണം എ എസ് ദിനേശ്.